Na temelju članka 131. i 133. Zakona o cestama („Narodne novine“ br. 84/11., 22/13., 54/13., 148/13., 92/14., 110/19., 144/21., 114/22. i 133/23.) i Upute Središnjeg ureda Državne geodetske uprave (KLASA:932-01/12-02/182, URBROJ: 541-03-1-12-28 od 24. listopada 2012. godine) GRAD ZABOK objavljuje
JAVNI POZIV
Obavijest o započinjanju postupka
evidentiranja nerazvrstanih cesta u naselju Zabok

Ovim pozivom Grad Zabok obavještava nositelje prava na nekretninama koje neposredno graniče sa zemljištem na kojem je izvedena nerazvrstana cesta NC ZBK 043 da započinje postupak evidentiranja te ceste u zemljišne knjige i katastar. Nerazvrstana cesta upisat će se kao javno dobro u općoj uporabi u vlasništvu Grada Zaboka.
Izrađuje se geodetski elaborat izvedenog stanja nerazvrstane ceste.
U okviru izrade geodetskog elaborata osobe upisane u katastarski operat katastra zemljišta, osobe upisane u zemljišnu knjigu, kartone zemljišta, pologe isprava i druge osobe koje imaju pravni interes za predmetne i susjedne katastarske čestice pozvat će se na obilježavanje granica katastarskih čestica pojedinačnim pozivima.  
Terenska izmjera zemljišta (obilježavanje granica zemljišta na kojem je izgrađena cesta uz stručnu pomoć ovlaštenog inženjera geodezije koji brine da lomne točke granica zemljišta budu ispravno stabilizirane i obilježene) izvršit će se dana 6. listopada 2026. u vremenu od 09:00 do 10:00 sati.
Geodetski elaborat izvedenog stanja nerazvrstane ceste izradit će tvrtka GeoTAG d.o.o. iz Zaboka, S. Radića 1, uz stručni nadzor ovlaštenog inženjera geodezije Jerneić Gorana.
Ovaj poziv objavit će se u Zagorskom listu i na mrežnim stranicama Grada Zaboka www.zabok.hr.

